b"\n_START_ARTICLE_\nCasa Amar\xc3\xa9\n_START_SECTION_\nHist\xc3\xb2ria\n_START_PARAGRAPH_\nDespr\xc3\xa9s la Guerra Civil, Joan Perolada obr\xc3\xad un caf\xc3\xa8 al local on havia estat el Sindicat Agr\xc3\xadcola Cat\xc3\xb2lic amb el nom de caf\xc3\xa8 del Sindicat. Els baixos del Sindicat formen un gran local, un pis superior i, encara, als baixos ocupant el fons de l'immoble un teatre de regulars proporcions. Al cap de poc pass\xc3\xa0 a mans de Joan Amar\xc3\xa9, amb el nom de Caf\xc3\xa8 Bar Avenida (actualment restaurant Amar\xc3\xa9), popularment conegut com el Caf\xc3\xa8 de Moix\xc3\xb3. A causa de la seva ubicaci\xc3\xb3, va convertir-se en el centre de celebracions socials i familiars._NEWLINE_Joan Amar\xc3\xa9 Zaragoza i Pilar Gisbert Subirats es casen el 17 juny 1942. El 13 setembre de 1943 neix la seva primera filla, M. Pilar. L'any 1946 neix el seu fill, Joan. L'any 1944 compren el primer dels diversos pianos que arribaran a comprar. La consideraci\xc3\xb3 professional que han adquirit Joan i Pilar, el Caf\xc3\xa8 de Moix\xc3\xb3, reconegut oficialment amb aquest nom el 26 de maig de 1945 tot coincidint amb les Festes Majors de Roquetes, es demostra l'any 1955 amb la celebraci\xc3\xb3 d'Oficial de Postres que promou l'Ajuntament de Tortosa._NEWLINE_Els dos germans, M. Pilar i Joan actuen musicalment a l'hora del vermut. El duo progressa i se'ls uneix Joan Aragon\xc3\xa9s amb l'acordi\xc3\xb3 i cantant. Tots tres formaran el Trio Juvenil. M\xc3\xa9s tard s'uneix Josep Garnica. Les actuacions del Trio Juvenil duren del 1958 fins al 1963. Durant aquestes actuacions, Joan i M. Pilar coneixen Xavier Rodr\xc3\xadguez i Anna Ram\xc3\xb3n. Aquesta \xc3\xbaltima i Joan es fan amics i la relaci\xc3\xb3 \xc3\xa9s cada cop m\xc3\xa9s afectiva. El 8 de juliol de 1964 es casa M. Pilar amb Xavier i la seva primera filla, S\xc3\xadlvia, neix el 7 de desembre de 1965. La seva segona filla neix el 2 de febrer de 1970, Al\xc3\xadcia._NEWLINE_El 28 de mar\xc3\xa7 de 1967 el jove Joan ha d'anar a fer el servei militar a Reus. Als cinc dies forma part de la banda de m\xc3\xbasica, com a caixa. Al cap d'un mes, el fan cuiner del Pavell\xc3\xb3 de Suboficials. Els seus pares, estan contents per\xc3\xb2 neguitosos, amb ganes que acabi el servei per tornar a casa. Joan i Pilar tenen bons amics aix\xc3\xad que el traslladen a l'Observatori de l'Ebre on el 13 d'octubre de 1968 va per darrera vegada a Reus a recollir la llic\xc3\xa8ncia. Joan i Anna es casen el 3 d'octubre a l'esgl\xc3\xa9sia de Roquetes, el Pare Card\xc3\xbas i el germ\xc3\xa0 Villarroya de l'Observatori fan la cerim\xc3\xb2nia._NEWLINE_A la d\xc3\xa8cada dels anys 1970 ofereix el \xc2\xabt\xc3\xadpic variat de casa nostra\xc2\xbb, un aperitiu que aplega anxoves, navalles, escopinyes de gallet, musclos i olives. Que es posar\xc3\xa0 de moda i durar\xc3\xa0 fins a l'actualitat. Despr\xc3\xa9s d\xc3\xb3na un pas m\xc3\xa9s i ofereix les tapes de cuina com tripes, baldanes, calamars, entre altres. Joan i Anna tenen el seu primer fill, \xc3\xa9s una nena i li posen Anna Maria, neix el 28 de juliol de l'any 1970. Tres anys despr\xc3\xa9s, el 3 d'agost de 1973 neix el seu segon fill, un nen al que posen Joan. El 12 de maig de 1976 compren la meitat de l'antic Sindicat. Llavors es divideix el local en dues meitats, la primera mant\xc3\xa9 el tipus tradicional de negoci mentre que la segona es crea un reservat. En els anys de transici\xc3\xb3 pol\xc3\xadtica, uns quants professionals d'hostaleria de la prov\xc3\xadncia de Tarragona, redacten uns estatuts i formen l'Associaci\xc3\xb3 d'Hoteleria de Tarragona. \xc3\x92rgan en el que Joan Amar\xc3\xa9 Gisbert ha tingut un paper decisiu en la seva formaci\xc3\xb3 i \xc3\xa9s el delegat a la zona del Baix Ebre._NEWLINE_Joan i Anna volen donar una altra imatge al local, amb una tend\xc3\xa8ncia m\xc3\xa9s avantguardista. \xc3\x89s l'empresa local Sabate Jara qui obrar\xc3\xa0 un nou edifici, els baixos seran destinats a bar-restaurant, amb pisos familiars i altres disposicions de l'empresa. Les obres comencen el juliol de l'any 1978. L'any 1979 \xc3\xa9s un any de transici\xc3\xb3 en el negoci, la malaltia de Joan pare, la situaci\xc3\xb3 provisional del negoci per les obres i un accident al local el maig del mateix any s\xc3\xb3n fets que esdevenen per a donar responsabilitats a Joan fill i la seva dona Anna. Decideixen tancar el bar fins al maig de 1980, en qu\xc3\xa8 es produeix la reobertura. El Pare Romany\xc3\xa0 junt amb altres cient\xc3\xadfics de l'Observatori i amics n'han fet la benedicci\xc3\xb3 i en comparteixen l'alegria. M\xc3\xa9s endavant s'incorporen a l'equip de treball Anna Maria i Joan, els n\xc3\xa9ts."